Държавен вестник, бр. 70, 2003 г., стр. 56

С Т Р .  56
Д Ъ Р Ж А В Е Н   В Е С Т Н И К
Б Р О Й  70
или юридическо лице, което има законен интерес от
това, установи за всеки конкретен случай, че споразу-
мението за изследвания и разработки, за което се отна-
ся освобождаването по т. 1, въпреки всичко има пос-
ледствия, които са несъвместими с изискванията по
чл. 13, ал. 1 ЗЗК и по-специално, когато:
a) съществуването на договор за изследвания и
разработки значително ограничава възможността на
трети страни да осъществяват изследвания и разработ-
ки в съответната област поради наличието на ограни-
чен капацитет за осъществяване на други изследвания
извън споразумението;
б) поради конкретната структура на предлагането
съществуването на договор за изследвания и разработ-
ки значително ограничава достъпа на трети страни до
пазара на продуктите по споразумението;
в) без основателна причина страните по споразуме-
нието не използват резултатите от съвместните из-
следвания и разработки;
г) продуктите по споразумението не срещат на съ-
ответния пазар или на значителна част от него ефек-
тивна конкуренция от страна на същите или взаимоза-
меняеми продукти;
д) съществуването на договор за изследвания и
разработки би премахнало ефективната конкуренция в
областта на изследванията и разработките на съответ-
ния пазар.
Допълнителни
7. По смисъла на настоящото решение:
7.1. “Споразумение” е споразумение, решение на
сдружения на предприятия или съгласувана практика.
7.2. “Участващи предприятия” са предприятията,
подписали споразумението за изследвания и разработ-
ки, и съответните свързани с тях предприятия.
7.3. “Свързани предприятия” са:
a) предприятията, в които страна по споразумени-
ето за изследвания и разработки, пряко или непряко:
притежава повече от половината акции с право на глас
или има право да назначи повече от половината члено-
ве на надзорния съвет, управителния съвет или органи-
те, които законно представят предприятието, или има
право да управлява предприятието;
б) предприятията, които пряко или непряко имат
спрямо страна по споразумението за изследвания и
разработки правата или правомощията, изброени в
буква “а”;
в) предприятията, в които предприятие, посочено в
буква “б”, има пряко или непряко правата или право-
мощията, изброени в буква “а”;
г) предприятията, в които страна по споразумени-
ето за изследвания и разработки заедно с едно или
повече предприятия от посочените в буква “a”, буква
“б” или буква “в”, или в което две или повече от пос-
ледните предприятия съвместно притежават правата
или правомощията, изброени в буква “а”;
д) предприятията, в които правата или правомощи-
ята, изброени в буква “a”, се държат съвместно от:
страните по споразумението за изследвания и разра-
ботки или съответните им свързани предприятия, по-
сочени в точките от буква “а” до буква “г”, или една
или повече от страните по споразумението за изслед-
вания и разработки или една или повече от свързаните
им предприятия, посочени в точките от буква “а” до
буква “г”, или една или повече трети страни.
7.4. “Изследвания и разработки” е придобиването
на ноу-хау, свързано с продукти и процеси, и извърш-
ването на теоретичен анализ, системно проучване или
експерименти, включително и експериментално про-
изводство, техническо изпитване на продукти и проце-
си, създаването на необходимите съоръжения и полу-
чаването на права на интелектуална собственост върху
резултатите.
7.5. “Продукт” е стоката и/или услугата, включи-
телно и междинните стоки и/или услуги, както и край-
ните стоки и/или услуги.
7.6. “Процес за производство” е технологията или
процесът, получени в резултат на съвместни изследва-
ния и разработки.
7.7. “Продукт по споразумението” е продуктът,
получен в резултат на съвместни изследвания и разра-
ботки или произведен или доставен чрез договорира-
ните процеси.
7.8. “Използване на резултатите” е: производст-
вото или реализацията на продуктите по споразуме-
нието; прилагането на процесите за производство;
или предявяването или лицензирането на правата
върху интелектуалната собственост; или предоста-
вянето на ноу-хау.
7.9. “Права върху интелектуалната собственост”
включват правата върху промишлената собственост,
авторското право и сродните му права.
7.10. “Ноу-хау” е пакет с непатентована практичес-
ка информация, получена в резултат на практическа
работа или изпитване, която е секретна, съществена и
идентифицирана: по смисъла на настоящия Регламент
това ноу-хау трябва да е “секретно”, което означава, че
то не е широко известно или леснодостъпно; “същест-
вено”, което означава, че то съдържа информация от
първа необходимост за производството на договорира-
ните продукти или за приложението на договорирани-
те процеси; “идентифицирано”, което означава, че
описанието му е достатъчно пълно, за да може да се
провери отговаря ли информацията на изискването да
бъде секретна и съществена.
7.11. Изследванията и разработките или използва-
нето на резултатите се осъществяват “съвместно”,
когато работата:
а) се извършва от съвместен екип, организация или
предприятие,
б) съвместно се възлага на трета страна, или
в) се разпределя между страните чрез специализа-
цията им в изследванията, разработките, производст-
вото или дистрибуцията.
7.12. “Предприятие конкурент” е предприятието,
което предлага продукт, който може да бъде подоб-
рен или заменен с договорирания продукт (действи-
телен конкурент), или предприятието, за което има
реални основания да се счита, че би могло да направи
необходимите допълнителни инвестиции или други
разходи за постигане на промяна, която ще му позво-
ли да предлага продукта в резултат на малко, но пос-
тоянно нарастване на относителните цени (потенци-
ален конкурент).
Това решение влиза в сила на 1.I.2004 г. и е в дей-
ствие до 31.ХII.2013 г.
Председател: Н. Павлов
44376
РЕШЕНИЕ № 120
от 8 юли 2003 г.
На основание чл. 27, ал. 2, т. 3 във връзка с чл. 28,
ал. 1 и чл. 43, ал. 3 от Закона за защита на конкурен-
цията Комисията за защита на конкуренцията реши,
че предстоящата концентрация между “София-
пласт”—АД, София, и Аутобар Груп Б.В. (AUTOBAR
GROUP B.V.), Холандия, не попада в обхвата на
чл. 24, ал. 1 ЗЗК.
Съгласно чл. 43, ал. 3 ЗЗК решението подлежи на об-
жалване пред Върховния административен съд в 14-дне-
вен срок от обнародването му в “Държавен вестник”.
Председател: Н. Павлов
44413